Home alone - Singur acasă, nelipsit în luna decembrie de pe TV. Pro TV va difuza sâmbătă, pe 10 decembrie, de la 20.30 prima parte Singur acasă. Pentru a 11-a oară, de când există măsurătorile de audiențe.

Publicitate

Singur acasă 2 - Home alone 2 a fost programat de Pro TV pe 17 decembrie de la 20.30.

„Tradiționalul” film de Crăciun face audiențe uriașe an de an. Anul trecut, când a fost difuzat pe 5 decembrie, filmul cu Macaulay Culkin în rol principal, a fost urmărit de 2,5 milioane de persoane din întreaga țară, fiind unul dintre cele mai urmărite filme ale anului trecut. În urmă cu doi ani, filmul a fost urmărit de 2,7 milioane de persoane, iar în 2013 cifrele au fost asemănătoare.

Tradiționalul film de Crăciun care anul acesta împlinește 26 de ani a adunat din ce în ce mai multă audiență. Pro TV l-a difuzat de 11 ori ori de când există măsurători de audiență, dar producția a fost difuzată și înainte de anii 2000.

Singur acasă a fost la Pro TV chiar și în anul lansării postului de televiziune, 1995. Iată în continuare o captură din ziarul Libertatea din decembrie 1995, în care era anunțat filmul Singur acasă.

Iulia Bunea

iulia.buneapaginademedia.ro